CELEX: 62014TA0199
Language: el
Date: 2015-10-29 00:00:00
Title: Υπόθεση T-199/14: Απόφαση του Γενικού Δικαστηρίου της 29ης Οκτωβρίου 2015 — Vanbreda Risk & Benefits κατά Επιτροπής (Δημόσιες συμβάσεις υπηρεσιών — Διαγωνισμός — Παροχή υπηρεσιών ασφαλίσεως αγαθών και προσώπων — Απόρριψη της προσφοράς διαγωνιζομένου — Ανάθεση συμβάσεως σε άλλο προσφέροντα — Ίση μεταχείριση — Κατάφωρη παράβαση κανόνα δικαίου που απονέμει δικαιώματα σε ιδιώτες — Εξωσυμβατική ευθύνη — Απώλεια ευκαιρίας — Παρεμπίπτουσα απόφαση)

21.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 429/19
            
         Απόφαση του Γενικού Δικαστηρίου της 29ης Οκτωβρίου 2015 — Vanbreda Risk & Benefits κατά Επιτροπής
   (Υπόθεση T-199/14) (1)
   
   ((Δημόσιες συμβάσεις υπηρεσιών - Διαγωνισμός - Παροχή υπηρεσιών ασφαλίσεως αγαθών και προσώπων - Απόρριψη της προσφοράς διαγωνιζομένου - Ανάθεση συμβάσεως σε άλλο προσφέροντα - Ίση μεταχείριση - Κατάφωρη παράβαση κανόνα δικαίου που απονέμει δικαιώματα σε ιδιώτες - Εξωσυμβατική ευθύνη - Απώλεια ευκαιρίας - Παρεμπίπτουσα απόφαση))
   (2015/C 429/25)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-Ενάγουσα: Vanbreda Risk & Benefits (Αμβέρσα, Βέλγιο) (εκπρόσωποι: αρχικώς P. Teerlinck και P. de Bandt, στη συνέχεια P. Teerlinck, P. de Bandt και M. Gherghinaru, δικηγόροι)
   
      Καθής-Εναγομένης: Ευρωπαϊκή Επιτροπή (εκπρόσωποι: S. Delaude και L. Cappelletti)
   
      Αντικείμενο
   
   Αφενός, ακύρωση της αποφάσεως της Επιτροπής, της 30ής Ιανουαρίου 2014, με την οποία απορρίφθηκε η προσφορά της προσφεύγουσας-ενάγουσας για το υπ’ αριθ. 1 τμήμα συμβάσεως για την ασφάλιση αγαθών και προσώπων στο πλαίσιο του διαγωνισμού OIB.DR.2/PO/2013/062/591 (ΕΕ 2013/S 155-269617) και ανατέθηκε το τμήμα σε άλλη εταιρία και, αφετέρου, καταβολή αποζημιώσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της 30ής Ιανουαρίου 2014 με την οποία η Ευρωπαϊκή Επιτροπή απέρριψε την προσφορά που υπέβαλε η Vanbreda Risk & Benefits για το υπ’ αριθ. 1 τμήμα συμβάσεως για την ασφάλιση αγαθών και προσώπων στο πλαίσιο του διαγωνισμού OIB.DR.2/PO/2013/062/591 (ΕΕ 2013/S 155-269617) και ανέθεσε το συγκεκριμένο τμήμα σε άλλη εταιρία.
            
         
               2)
            
            
               Υποχρεώνει την Ευρωπαϊκή Ένωση να αποκαταστήσει τη ζημία που υπέστη η Vanbreda Risk & Benefits λόγω της απώλειας της ευκαιρίας να της ανατεθεί η προαναφερθείσα σύμβαση και να καταγραφεί η ανάθεση της συμβάσεως στο ενεργητικό της.
            
         
               3)
            
            
               Απορρίπτει το αίτημα αποζημιώσεως κατά τα λοιπά.
            
         
               4)
            
            
               Οι διάδικοι θα γνωστοποιήσουν στο Γενικό Δικαστήριο, εντός προθεσμίας έξι μηνών από την ημερομηνία δημοσιεύσεως της αποφάσεως, το ποσό σχετικά με την αποκατάσταση της εν λόγω ζημίας, το οποίο θα καθορίσουν από κοινού κατόπιν συμφωνίας.
            
         
               5)
            
            
               Σε περίπτωση μη επιτεύξεως συμφωνίας, οι διάδικοι θα γνωστοποιήσουν στο Γενικό Δικαστήριο, εντός της ίδιας προθεσμίας, τα αιτήματά τους, συνοδευόμενα από συγκεκριμένα αριθμητικά στοιχεία.
            
         
               6)
            
            
               Επιφυλάσσεται ως προς τα δικαστικά έξοδα.
            
         
      (1)  EE C 159 της 26.5.2014.